La Fira “A mos redó” obri les seues portes fins diumenge que ve
12 de setembre de 2024

L'alcalde de Llíria, Joanma Miguel, acompanyat per la regidora de Comerç, Mª José Llopis, i la resta de membres de la Corporació municipal, ha inaugurat esta vesprada la Fira “A mos redó” 2024.

L'esdeveniment, que complix enguany la seua 23a edició, es podrà visitar fins diumenge que ve, 15 de setembre, tots els dies a partir de les 19.00 hores a la plaça Major.

El públic assistent a la fira podrà trobar una variada oferta de productes gastronòmics locals presents en els 14 expositors dels establiments de restauració, alimentació i oci del municipi participants.

La gran festa gastronòmica de Llíria es complementa amb una programació d'actuacions musicals que ambientaran l'esdeveniment al llarg d'estes quatre jornades. La Banda Juvenil Unió Musical de Llíria ha posat la música en l'acte inaugural d’“A mos redó” 2024, que organitza la Regidoria de Comerç amb la col·laboració de la Federació del Comerç de Llíria.